9. a (8. 4. 2020), 9. b (7. 4. 2020), 9. c (6. 4. 2020), Glasbena umetnost

Praznično pritrkavanje

Ob bližajočih se praznikih , predvsem v soboto in nedeljo, bodo praznični čas povzdignili tudi zvonovi. Včasih so zvonovi naznanjali uro, kmetje so začeli ali končali svoje delo na polju. Zvonovi so zvonili ob veselih (praznik, poroka…) in žalostnih dogodkih v fari (smrt, požar, turški vpadi… ).

Med našo nesnovno kulturno dediščino spada pritrkovanje (pritrkavanje,klenkanje, nabivanje, touklanje…).

Ali poznaš kakšen narečni izraz, ga poznajo tvoji starši, za to glasbeno udejstvovanje?

Mnogi ne ločijo navadnega zvonjenja (<https://www.youtube.com/watch?v=UxIf0rcRslo>, ročno zvonjenje) od pritrkovanja.

V cerkvenih zvonikih visijo zvonovi (1-5, zelo redko več). Pritrkovalci so v zvoniku , na zvonove igrajo na tri načine:

-s kembljem,

-z lesenim kladivom,

-z vrvjo.

Pritrkovanje je igranje natančno določenega ritma in melodije na vsaj dva zvonova. Tudi izdelovanje zvonov je prava znanost, temu bi lahko posvetili več ur. Vsak zvon je uglašen na določen ton.

Znani so notni zapisi pritrkovalskih melodij. Največkrat pa se to glasbeno znanje prenaša iz roda v rod na vajah. Pritrkovalci se učijo na toplem, igrajo na uglašene kovinske cevi ali na uglašene miniaturne zvonce.

Melodije, viže, ki jih izvajajo na zvonove so:

-leteče (velik zvon zvoni, na ostale pritrkujejo: na ena vmes, na dve vmes, na tri vmes, na tri s prehodom, štirica…)

-stoječe (zvonovi so na miru, nanje pritrkujejo: trojka, navadna petka, šestka, sedemka, devetka, enajstka, večerna, mercinova navadna, finfarca, dva X dva, postojnska, svetogorska…)

Pritrkovanje na tri zvonove.

[https://www.youtube.com/watch?v=OZqs\_upGlww](%20https://www.youtube.com/watch?v=OZqs_upGlww)

[https://www.youtube.com/watch?v=5HbwOzMkCmk](%20https://www.youtube.com/watch?v=5HbwOzMkCmk)

V čem je razlika pri načinu pritrkovanja?

Zapiši kraje od koder so posnetki.

<https://www.youtube.com/watch?v=WtfD9wMZNYA>

Na koliko zvonov pritrkujejo na zgornjem posnetku, za katero obliko melodije gre?

<https://www.youtube.com/watch?v=Fis1QS1me_g>

Vprašanje je enako zgornjemu. Zapiši odgovor.

<https://www.youtube.com/watch?v=YdsutSuaM2M>

in še en primer sodelovanja starejše in mlajše generacije pri pritkovanju.

V četrtek zvečer zvonovi utihnejo. Tudi v petek in del sobote zvonov ne slišimo. Takrat so uporabljali …………… Nameščene so bile v zvonikih, največkrat pa so bile v rokah otrok. Ob siceršnji uri zvonjenja so tekli po vasi in igrali na…………

<http://www.krn-sistemi.si/raglja.html>